คนมีของ
พี่เตา บรรยง พงษ์พานิช ซีอีโอ ธนาคารเกียรตินาคิน เป็นคนมีของขึ้นชื่อลือชาเรื่องคาถามัดใจคน แบบว่าใครได้คุยด้วยเจอคาถามหาระรวย ก็เรียบร้อยโรงเรียนบรรยง
1 ก.ค. 2558

พี่เตา บรรยง พงษ์พานิช ซีอีโอ ธนาคารเกียรตินาคิน เป็นคนมีของขึ้นชื่อลือชาเรื่องคาถามัดใจคน แบบว่าใครได้คุยด้วยเจอคาถามหาระรวย ก็เรียบร้อยโรงเรียนบรรยง 
ผู้ร่วมงานที่พี่เตาไม่ได้มาเพราะโชคช่วย หนึ่งคือ  อภินันท์ เกลียวปฏินนท์ กรรมการผู้จัดการใหญ่  และ อนุชิต อนุชิตานุกูล รองกรรมการผู้จัดการ แบงก์เกียรตินาคินนั่นเอง
อภินันท์นั้น พี่เตาทาบทามและชวนคุยไปดริงก์ไป แต่คุยไปคุยมาพี่เตาหลับ อภินันท์ต้องเป็นคนพาไปส่งบ้าน หลังจากนั้นก็ตกลงร่วมงานด้วย เพราะประทับใจในความแปลกและจริงใจ
ส่วนอนุชิตนั้น พี่เตาลงทุนไปศึกษางานที่ทำและอ่านบทสัมภาษณ์ทุกบทที่อนุชิตคุยกับสื่อในช่วงที่ทำงานอยู่ที่แบงก์กรุงไทย ทำให้อนุชิตประทับใจที่พี่เตาเอาใจใส่ในรายละเอียดและรู้จักตัวตนที่แท้จริงของเขา เลยตกลงปลงใจมาทำงานด้วย ทั้งที่ตั้งใจว่าจะไม่กลับมาทำงานเป็นมนุษย์เงินเดือนอีกแล้ว
ว่าแต่คาถาของพี่เตาอาจจะไม่ขลังสำหรับบางคน โดยเฉพาะคนใหญ่ที่รอบตัวมีคนมาคอยสอพลอ พร้อมใจกันเชียร์ให้ “อยู่นานๆ ได้ไหม”